<header data-type="book">
<h1>犀黃之研究</h1>
<dl class="元資料">
<div><dt>作者</dt><dd>日本·<data value="杉本重利">杉本重利</data></dd></div>
<div><dt>底本</dt><dd>收錄於《<a href="../../help/reference.html#other">皇漢醫學叢書</a>》第十四冊，上海中醫學院出版社據1936年世界書局鉛印本校勘翻印，1993年。</dd></div>
</dl>
</header>

<h1>第一章、緒論</h1>
<p>漢藥牛黃即牛之膽石。自古用為止痙。鎮靜。治風解熱。解毒。或長生不老之妙藥。近來膽汁之生物學的研究。日漸發達。因對於研究膽石。亦覺饒趣。自明瞭膽汁有造血之機能。不久即有螺良氏研究牛黃之此種機能。而發見膽汁有免疫作用。繼而有小今井氏檢查牛黃亦有同樣之免疫作用。因此古今所讚賞之漢藥牛黃。在治病上效能之一部。已得解決。然其大部效能。尚在神秘不明中。須待多數學者之探索。余亦想研究一點供獻。已於去秋開始。茲將類集中日兩國之關於牛黃之文獻。作為第一報告。</p>

<h1>第二章、牛黃之名義及異同</h1>

<h2>一、牛黃之定義</h2>
<p>名醫別錄曰。牛黃生隴西及晉地。特（特為牡之誤）牛膽中得之。即陰乾百日。使燥。無令見日月光。</p>
<p>吳普本草曰。牛死則黃入膽。如雞子黃也。</p>
<p>本經便讀曰。牛黃大抵皆因牛病而成黃。每結於肝膽之間。因殺病牛而得之膽中。</p>
<p>由此可知牛黃顯然為牛之膽石。但名醫別錄所謂生於特牛膽中者非也。按本草綱目特牛即牡牛。是謂牛黃單指為牡牛之膽石。其實在他醫書。均未道及於此。故膽石之差別。與牛之牡牝無關。可均稱為牛黃也。</p>

<h2>二、牛黃之異名及其他</h2>
<p>牛黃自古異名甚多。可約記如下。</p>
<p>土精、千金方。外臺秘要。人參亦有此異名。</p>
<p>醜寶、本草綱目時珍曰。牛屬醜。故隱其名。</p>
<p>醜玄、萬春回春。</p>
<p>牛菜、出所不明。</p>
<p>瞿盧折娜、金光明經。</p>
<p>在日本牛黃讀音為高瓦屋。其和名為字之乃多末。然高瓦屋之音。由來甚久。已見於續日本紀中有所謂文武二皇二年正月己巳士佐國獻牛黃。十一月己酉下總國獻牛黃之紀錄。</p>
<p>康賴本草獸部上品中。始記牛黃和名為宇之乃知。至日本戰國時代前後。又名為宇之乃多末。曲直瀨道三之「藥性能毒大成」古類禽部中記有牛黃和名為宇之乃多末。</p>

<h2>三、牛黃之種類及其分類法</h2>
<p>種類及分類。因時代而異。</p>
<p>先就中國而言。　雷斅曰。牛黃有四種。喝迫而得者名生神黃。殺死在角中得者名角中黃。牛病死後心中剝得者名心黃。初在心中如黃漿汁。取得使投水中。沾水乃硬如碎蒺藜及豆與啻珠子者是也。膽肝中得者名膽黃或肝黃。大抵皆不及生神黃為勝。</p>
<p>陶弘景曰。舊曰神牛出入鳴吼者有牛黃。伺其出以盆水承而吐之。即墮落水中。今人皆在膽中得之。</p>
<p>其後新修本草載有牛有黃者必多鳴吼。喝迫而得。謂之生黃。最佳。黃有三種。散黃粒如麻豆。漫黃若雞卵中黃漿。在肝膽間。圓黃為塊形大小。並在肝膽中。</p>
<p>由上可知在南北朝時。因採黃之部位不同。而分生神黃。角中黃。心黃。肝黃。四種。其後因多系得於肝膽之間。故至唐朝。只按形狀大小而別為散黃、漫黃、圓黃三種。唐後迄宋竇太師方之治鎖喉毒。其牛黃清心丸之處方中有「京牛黃」明朝之證治準繩中有「西牛黃」等字樣。清代之本經逢源。又載有產西戎者為西黃。產廣東者名廣黃。清代之本草便讀內。載有牛黃有廣黃、西黃兩種。以所出之地而命名。</p>
<p>由上可知宋而後。漸因產地而命名分類。但圖經本草。本草綱目。本草述諸書中。亦曾記述雷斅之所謂生神黃等四種。大觀本草。本草綱目中。又記載蘇敬之所謂散漫圓黃三種。然則此等分類法。是否在唐後仍被採用。實難推知。</p>
<p>現在則僅由產地而命名分類。據余在當地之調查如下。</p>
<p>（一）東牛黃　山海關以東。即關東所產者。按近世病理學上之分類多系　Bilirubin結石。Bilirubin-Cholesterin石及純Cholesterin石等概屬少見。是或由於氣候、風土、飲食、之關係而然。其最大者如雞卵。多為球形或不定形。黃綠乃至暗綠色。有乾燥黏土樣之硬度。割面皆呈輪狀層。</p>
<p>（二）西牛黃（西黃）　為西方如甘肅、陝西、山西、河北等地所產者。因其離京稍近。故亦名京黃。多為　Bilirubin-Cholesterin　結石。然均系Bilirubin之含量。多於　Cholesterin　之含量。呈球形或不定形。比東牛黃稍小。黃綠色乃至黃褐色。割面為球心性層狀。</p>
<p>（三）蘇尖黃　產於江浙及中國中部。多為　Bilirubin-Cholesterin　結石。但其Bilirubin　之含量。較西黃內所含者為少。Cholesterin　之含量。較西黃所含者為多。往往多數生於膽囊中。形小而光滑。呈骰豆形或不定形。藥鋪內所藏者。多置於三角錐形之器中。故有蘇尖之名。色褐乃至暗褐。質甚硬。割面皆為重疊層。</p>
<p>（四）廣黃　產於兩廣。亦均為Bilirubin-Cholesterin　結石。而Bilirubin之含量較蘇黃尤少。Cholesterin　含量甚大。形狀不定。較蘇黃稍大。表面平滑。或凹凸不平呈灰色。割面為球心性層狀。質軟易碎。故亦有片黃之稱。（但他黃之破碎者。有時亦稱片黃。其未破碎者。又稱個黃。）</p>
<p>以上四種。皆因產地而得名。其外他地所產者。亦因性狀而類於四種之一。但近時又有印度、南北美洲、澳洲、日本等之輸入品。由印度輸入者均重2　Ounnce　左右。封入匣內。近藤龍雄著中國北部之物資藥物研究內。載中國稅關對於牛黃。</p>
<p>Cow　Bejoar:　Native　or　2nd　Quality</p>
<p>Cow　Bejoar:　Indian　or　lst　Quality</p>
<p>分二種。將中國牛黃一匁（日本兩）為十八海關兩。印度牛黃一匁為七十五海關兩之評價。均為一斤之輸出稅為0.36海關兩。輸入稅為1.50海關兩。</p>
<p>總上可知古時因取黃之部位。有生神黃角中黃心黃肝黃四種。唐代以後。漸因形狀而分為散漫圓黃三種。今則純以產地而別為東牛黃西牛黃蘇尖黃廣黃四種。</p>
<p>就日本而言。德川初期之本朝食鑑。有黃者牛之黃病也。雖有神牛四種黃之說。俱不足用之。大抵有黃之牛。多病而易死。或疫癘之死牛。皆有黃在心及肝膽之間。往昔余據宗澤時珍之說。教播州郡守而取病死牛之黃。後豫州郡守亦取之。俱得其真。外面黃赤黑色。重疊成片。內有真黃如黃蘗色。是不減於自華來者。入藥亦佳。但恨世人泥神牛之說。不敢取病死之黃矣。</p>
<p>故知亦有生神黃等之分類。但始於何代。已無可考。由推測而言。則遠在德川時代以前。想亦系傳自中國。然散漫圓黃等之分類。似乎亦被介紹而採用。如平安朝之輔仁本草。內有</p>
<p>牛黃　蘇敬注曰　乍生咀相而得者也。</p>
<p>漫黃　如雞子黃</p>
<p>散黃　粒如麻豆</p>
<p>圓黃　塊形有大小　以上蘇敬注</p>
<p>但他書如藥經太素康賴本草亦為平安朝之醫書。皆未記載牛黃之分類。故此等分類。是否當時施行。尚屬不明。</p>
<p>現代則只有以下分類。</p>
<p>（一）玉牛黃　球形。橢圓形或純三角形。呈赤黃色。</p>
<p>（二）天竺牛黃　形稍大。往往成為破碎。俗稱四六。</p>
<p>（三）真牛黃（或真正牛黃）　即日本產。黑色稍大。</p>
<p>附言　在日本昔時醫療用之牛黃。多由中國輸入。輔仁本草所記諸藥。凡產於日本者。則附以和名。記其產地。否則注以唐字。以志區別。如牛黃（唐）等是也。以後漸有和產。德川時代之千金方藥注。載有牛黃來自紅毛。和者出於近江。本草綱目啟蒙有牛黃為舶來品。（中略）今有和產。亦可應用。藥鋪稱為真牛黃。自明治維新以後。漢醫勢力漸衰。牛黃遂以不用。而成一種輸出品矣。</p>

<h2>四、真假及其鑑別法</h2>
<p>陶弘景曰。藥中之貴莫過於牛黃。一子至二三分好者值五六千至一萬也。</p>
<p>現在奉天市價。一匁10至30圓不等。昂貴如此。贗品自多。如以鬱金蒲黃等。和於牛膠。（千金方藥注和漢藥物學）或以白泥和於牛膽汁。凝為球形或片狀。（千金藥注）而詭為牛黃。又或以犛牛、駱駝、豚等之膽石。偽稱為牛黃。鑑別似非容易。茲將古人之二三法例舉如下。</p>
<p>本草衍義曰。牛黃輕鬆。自然微香。西式有犛牛黃。堅而不香。又有駱駝黃。極易得。亦易相亂。不可不審之。</p>
<p>圖經本草曰。然人多偽之。試法但偕磨牛角上。透甲黃者為真。</p>
<p>本草述曰。置舌上先苦。然後甘涼透心者為真。</p>
<p>千金方藥注曰。入口後涼如食薄荷。冷澈心胸。氣如下降。後有香味者為真。</p>

<h1>第三章、在中國之牛黃藥用史</h1>
<p>該藥始用於何時。已不可考。然神農之本草經已載有之。又吳普本草亦記有牛黃無毒。牛出入鳴吼者有之。夜視有光走角中。死則黃入膽中。如雞子黃也。</p>
<p>可知最晚已盛行漢末。漢末迄魏。應用於何病。如何用法。及其藥理。藥性如何解釋。及各時代之見解有何變遷。在以下各節稍加討論。</p>

<h2>一、牛黃之藥性</h2>
<p>（甲）牛黃之氣味　吳普本草言牛黃無毒。雷斅曰。牛黃味苦平。有小毒。宋之大觀本草言牛黃味苦氣平。有小毒。宋之日華子本草言牛黃甘涼。元之湯液本草言牛黃味苦平。有小毒。明之本草集要言牛黃味苦平涼。有小毒。清之本草匯言牛黃味苦甘涼。清之本草述言牛黃味苦平。有小毒。清之本草從新言牛黃甘涼。清之本草便讀言牛黃甘苦微涼。芳香無毒。由以上所述。其氣味見解。則因人而異。</p>
<p>（乙）牛黃之相使相惡　雷公藥對。載有牛黃人參為使。得牡丹菖蒲利耳目。惡龍骨地黃龍膽常山蜚蠊。畏牛膝乾漆。其後千金方。外臺秘要。新修本草。大觀木草。湯液本草。本草集要。本草經疏。本草匯。本草從新諸書。皆有相同之記述。則相使相惡之說。恐為徐之才等所定。而後人竟沿襲盲從。且相使相惡亦非一定。如龍膽等常可與牛黃並用。本草綱目亦言之。</p>
<p>別錄曰。牛黃惡龍膽。而錢乙治小兒急疳病驚丸麝香丸皆兩用之。何哉。</p>
<p>龍膽治驚癇解熱殺蟲。與牛黃主治相近。亦肝經之藥也。不應相惡如此。按余在當地之漢藥藥鋪調查。龍膽亦常可配合而用之。</p>

<h2>二、牛黃之用法</h2>
<p>名醫別錄謂牛黃得之即陰乾。百日使燥。勿令見日月光。</p>
<p>雷斅炮炙論曰。凡用牛黃。搗細。研如塵。絹裹定。以黃嫩牛皮裹。懸井中一宿去水三四尺。明早取之。</p>
<p>即古時採取牛黃。先於暗處陰乾多日。用時研為細末。</p>
<p>其他各朝代之醫書。如新修本草大觀。本草湯液。本草集要。證治準繩。本草述。本草匯等亦均述如此。只懸井水法。在雷斅炮炙論以外。僅見於本草綱目。大抵南北朝以後。均為研末而用。余之當地調查。亦系如此。</p>

<h2>三、牛黃之應用</h2>
<p>牛黃在古時。應用於何樣疫病。可參考以下諸書。</p>
<p>神農本草經曰。牛黃治驚癇寒熱。熱盛狂痙。除邪逐鬼。</p>
<p>別錄云。牛黃治小兒百病。諸癇熱口不開。大人狂癲。又墮胎。久服輕身增年。令人不忘。</p>
<p>可知用於諸種痙攣性疾病。及小兒百病熱病等。或用為除邪逐鬼墮胎及長生不老之藥。其後用為漸廣。至唐朝之千金翼方新修本草內。亦記載治上述諸症。而藥性本草內有牛黃治小兒夜啼。安魂定魄。薜邪魅療卒中風。</p>
<p>千金方內牛黃益肝膽。定精神。除熱。止驚痢。辟惡氣。止百病。</p>
<p>茲將當時之處方。舉其二三如下。</p>
<p>千金方曰。初生三日去驚邪辟惡氣。牛黃一豆許。以赤蜜如酸棗。研勻綿蘸。令小兒吮之。一日令盡。又曰。牛黃丸。男子得鬼魅欲死。所見驚怖欲走。時有休止。皆邪氣所致。不能自絕。</p>
<p>牛黃　荊實　曾青　玉屑　雄黃　空青　赤石脂　玄參　龍膽（各一兩）</p>
<p>上九味。篩。蜜和服。如小豆。先食吞一丸。日三服。稍加以知為度。</p>
<p>外臺秘要曰。小兒七日口噤。牛黃研為末。以淡竹瀝化一字灌之。更以豬乳滴之。</p>
<p>廣利方曰。牛黃一豆許。研和蜜水灌之。</p>
<p>此外千金方中。尚載有治小兒宿乳不消。腹痛驚啼之處方。及治卒中惡邪鬼、驚痢、大小便不通。小兒驚癇客忤等症之牛黃萬病丸之處方。此等處方。亦皆以牛黃為主劑。可知唐代以牛黃多用於諸種痙攣性疾病。及小兒百病鬼魅等。</p>
<p>宋代則其應用尤廣。且可用於中風、失音、口噤。健忘虛乏及解毒之目的。茲錄當時之處方一二如下。</p>
<p>太平聖惠方內之小兒腹痛夜啼。牛黃一豆許。乳汁化服。仍書田字於臍下。</p>
<p>錢氏小兒方。初生兒胎熱。或身體黃者。牛黃一豆大許。蜜調膏乳化開。時時滴兒口。形色不實者勿多服。</p>
<p>小兒衛生總微論曰。小兒驚候。小兒驚熱。毛焦睡語欲發驚者。牛黃（六分）　硃砂（五錢）　同研以犀角磨汁調服一錢。</p>
<p>竇太師方內有牛黃清心丸治鎖喉毒。療寒熱往來。</p>
<p>京牛黃　輕粉（各三分）　膽星（一兩）　雄黃蓮末（各二錢）　茯神　玄參　天竹黃　五倍子　荊芥　防風　桔梗　犀角末　當歸（各一錢）　冰片　麝香　珍珠（各五分）</p>
<p>上研為細末。公和一處。再研勻。甘草熬膏和丸如龍眼大。硃砂為衣。日中曬乾。收入瓷瓶內。將瓶口緊塞。勿令出氣。每服一丸。薄荷湯磨服。</p>
<p>惠民和劑局方內有牛黃清心丸治諸風緩縱不隨。語言蹇澀。心怔健忘恍惚。頭目眩。胃胸中煩郁。痰涎壅塞。精神昏憒。又治心氣不足。神氣不定。驚恐怕怖。非憂慘虛煩少睡。喜怒無時。或發狂癲。精神昏亂。俄頓死舌張不能語。四肢拘急。心神恍惚不知人。</p>
<p>牛黃（一兩二分研）　麝香（一兩研）　犀角末（二兩）　雄黃（一兩）　龍腦（一兩研）　羚羊角（一兩研）　蒲黃（二兩半）　乾山藥（七兩）　人參（三兩半去蘆）　當歸（去蘆）　防風　黃芩麥門冬（去心）　甘草（各五錢）　桔梗　白朮（各一兩）　白芍藥（一兩）　柴胡　白茯苓　杏仁　芎藭（一兩二分）　白蘞（七分半）　乾薑（七分半）　大棗（一百枚）　大豆黃卷（研炒）　阿膠（各一兩七分半）　金箔（一千二百箔，內四百枚為衣）</p>
<p>上除棗杏仁金箔二角屑。及牛黃麝香雄黃龍腦四味外為細末。入余藥勻。煉蜜與棗膏為丸每兩作十丸。用金箔為衣。每服一丸。溫水化下。食後小兒驚癇。即酌度多少以竹葉湯溫化下。</p>
<p>此外又有</p>
<p>牛黃膏　治驚化涎。涼膈鎮心。祛邪熱。止痰嗽。　局方。</p>
<p>牛黃涼驚丸　治小兒驚疳。　小兒藥證直譯。</p>
<p>牛黃丸　治小兒大便不通。心中煩熱。　太平聖惠方。</p>
<p>牛黃散　治口瘡。　太平聖惠方。</p>
<p>元明時代牛黃之應用尤廣。</p>
<p>牛黃瀉心湯　治心經邪熱。狂語。精神不爽。　御藥院方。</p>
<p>牛黃膏　治熱入血室。發狂。　活活機要。</p>
<p>牛黃散　治一切熱毒黃疸。衄血。發斑。口咽瘡爛。吐血。便血。時氣發狂神昏不省。　施圓端效。</p>
<p>牛黃　治痘瘡黑陷。　王氏痘疹方。</p>
<p>牛黃丸　治驚風。五癇。天釣客忤。</p>
<p>牛黃丸　治乾疳。</p>
<p>牛黃散　治中風心臟。</p>
<p>牛黃散　治溫壯熱或寒熱往來。</p>
<p>牛黃解毒丸　治胎毒瘡癤及一切瘡瘍。</p>
<p>牛黃奪命散　治馬脾風　以上六例證治準繩。</p>
<p>牛黃散　治小兒口中百病。鵝口瘡。重顎不能吮乳。及咽喉頭腫塞一切熱毒。　萬病回春。</p>
<p>清朝之牛黃應用。大略由下諸例。可見梗概。</p>
<p>本草匯曰。牛黃清心主之煩。熱狂邪氣俱濟。攝肝臟之魂。驚癇健忘同療。利痰氣而無滯。入肋骨搜風。</p>
<p>本草從新曰。牛黃清心解熱利痰涼驚通竅辟邪。治中風入臟。驚癇口噤。本草便讀曰。牛黃清心肝之煩熱。達竅搜邪。假靈氣以生成。疏氣解毒。驚癇痰迷。須取用。喉痹痘後最相宜。</p>
<p>清代之處方書例如</p>
<p>牛黃承氣湯　化穢利竅保腎安心。治溫暑時邪。挾渴內閉。口噤神昏。飛屍卒厥。五癇中惡。及驚厥之因於熱者。　溫病條辨。</p>
<p>牛黃定志丸　壓驚鎮心化涎安神。治心臟中風昏冒。</p>
<p>牛黃瀉心湯　治火熱。</p>
<p>牛黃入寶丹　治痧症發斑發狂。渾身赤紫。痧後毒瘡毒瘍。以上三例。　沈氏尊生書方。</p>
<p>牛黃搜風丸　治大麻風。瘍醫大全方。</p>
<p>由清以迄現代。牛黃之為用仍盛。與從前無異。統觀歷朝之文獻。可知牛黃在古時。已用於治諸種痙攣性疾病及熱病。小兒百病等證。漸用於墮胎長生。隋唐之際。更用於神經衰弱。宋後迄今。且可用為中風健乏虛弱或解毒之目的矣。</p>

<h2>四、牛黃之藥理見解</h2>
<p>金元以前。蓋未有論及其藥理者。及明代論者漸多。茲舉其二三例如下。</p>
<p>本草綱目曰。牛有病。在肝膽之間。凝結成黃。故還以治心肝膽之病。</p>
<p>盧復曰。坤為牛。黃為土。則黃是牛之本命元辰矣。其入肝膽。以云之從龍。</p>
<p>風之從虎。不期然而然者。</p>
<p>李東垣曰。牛黃入肝。治筋病。小兒驚癇口噤。大人中風口噤。及痙者。皆筋病也。</p>
<p>繆希雍曰。牛黃入足厥陰少陽。手少陰經。其主小兒驚癇。寒熱熱盛口不開。及大人癲狂癇痙者。皆心肝二經邪熱。膠痰為病。心熱則火自生焰。肝熱則木自生風。風火相搏則發如上等證。此藥能入二經。而除熱消痰。則風火息神魂消諸證自瘳矣。鬼邪侵著。心虛所致。小兒百病。多屬胎熱。入心養神。除熱解毒。故悉主之也。性善通竅能墮胎。善除熱益心。故能令人不忘。非久服多服之藥。其云輕身延年者。蓋指病去則身自輕安。而得盡其天年也。</p>
<p>清朝之本草便讀。亦引用李時珍之說。其後又有所治之病。一切風癇寒熱安魂定魄諸症。皆屬肝膽之病。</p>
<p>本經逢源內有本經治驚癇寒熱。狂痙。邪鬼。皆痰熱所致。其效長於清心化熱。利痰涼驚。安心辟惡。故清心牛黃丸以為君。</p>
<p>故知清時諸家。持論與元明時無異。按余現在之調查。漢醫仍作此見解。總之漢醫以為驚癇寒熱。熱狂邪氣。小兒百病等皆為心肝之病。故牛黃既為凝結於肝膽之間者。亦必能逆而治之。在科學未發達之時。此等見解不為無因也。</p>

<h2>總括</h2>
<p>以上本篇第二第三章所述可總括如下</p>
<p>（一）牛黃即今之膽石。</p>
<p>（二）牛黃之別名甚多。如土精、醜寶、醜玄、牛菜、瞿盧折娜等。日本讀音為高瓦屋。和名字之乃多末。</p>
<p>（三）牛黃之分類不一。在中國唐朝以前。因取黃之部位不同。而有生神黃、角中黃、心黃、肝黃、四種之別。唐代則專以形態大小而分為散黃、漫黃、圓黃三種。宋後漸因產地而分類。以及近日仍沿用之。故有東黃、西黃、蘇尖黃。廣黃之別。在日木德川時代以前。亦似有生神黃等四種之分。然現在只有玉牛黃、天竺牛黃、真牛黃之三種。且現代中日兩國均有印度、澳洲、南北美洲等地之輸入品。</p>
<p>（四）牛黃既為高價之物。故偽品極多。如犛牛駱駝豚等之膽石。或鬱金蒲黃白泥及牛膠牛膽之凝和。均可詐為牛黃。其鑑別則有真牛黃若磨於手甲。黃色能深透入內。置舌上則先苦後甘涼入胸腑之說。</p>
<p>（五）牛黃已於漢以前供入藥品。</p>
<p>（六）牛黃之氣味。說亦不一。或言苦平。或言甘涼。或言小毒。或言無毒。其相使相惡則古今相同。即人參牡丹菖蒲為可使。龍骨常山地黃蜚蠊牛膝乾漆為惡畏。</p>
<p>（七）牛黃採取後。先經過長期間之陰乾。用時研為細末。</p>
<p>（八）牛黃在古時。只用於癲癇及他之痙攣性疾病。小兒百病熱病邪鬼等證。其後為用漸廣。更可用為中風。神經衰弱。及解毒之藥。</p>
<p>（九）關於牛黃之藥理。昔時不明。金元以後之醫家。方為牛黃既為生於心肝膽間之凝結物。反而言之。必能治心肝膽之病如癇病。狂癲。小兒百病、熱病、中風等諸證。</p>

<h1>第四章、日本之牛黃藥用史</h1>
<p>牛黃何時傳入日本。如第一報告。已於續日本紀元文武天皇之條內錄有二年正月己巳。土佐國獻牛黃。十一月己酉。下總國獻牛黃。可知奈良朝以前已有牛黃之紀載。惟確係何時輸入。則不可考。按漢藥學之東漸。由來甚久。其直接輸入。始於日本之欽明天皇23年（西紀562年）有吳人知聰。攜藥書明堂圖百十餘卷。東至日本。但在此事以前。已由朝鮮有間接之輸入。據歷史有允恭天皇3年一月（西紀414年）天皇篤疾。求良醫於新羅。同年八月。醫者金波鎮漢紀武來朝。使其療天皇之御疾。又欽明天皇14年（西紀553年）遣使百濟令其醫博士歷博士易博士更迭來朝。且令其攜送各種藥品。先於允恭天皇之前。或已有韓醫學之輸入。亦為一般史家所公認。此種韓醫學。原非朝鮮之固有。乃受中國之漢醫影響而成者。故此亦可謂由朝鮮介紹而間接輸入日本。如仔細考究。允恭天皇之求醫於新羅。事在吳普本草成立後約200年。而在陶弘景之神農本草經成立前約100年。又欽明天皇之求醫藥於百濟。乃陶弘景神農本草經成立後之事。由允恭天皇至欽明天皇之時期。神農本草經所紀載之藥物。已盛行於韓土。故無論神農本草經及更早之吳普本草內所記有之牛黃諸藥。想當時已有韓土供為藥品。按余之推想。彼時定有經韓土介紹而至日本之可能。欽明天皇23年已後。已開直接輸入之道。其後又50年至推古天皇16年。命醫師惠日福因等留學唐土。苦心勵學。凡15年學成歸國。廣為傳播。此後更有多數醫家。相繼留學。故此時日本之漢方醫學。非常盛行。且由唐供給多量之醫藥。然此時唐朝醫學。以巢元方之病源候論。孫思邈之千金方等為中心。故千金方內多數之牛黃處方。早經留學生而傳入。故牛黃確實在奈良朝以前之推古天皇時期輸入日本。然更早於推古天皇之時期。是否已由韓氏介紹輸入。亦不無可疑也。關於牛黃在當時之應用。用法。藥理見解及其後有何變遷。於以下諸條詳加討論。</p>

<h2>一、牛黃之藥性</h2>
<p>牛黃之氣味。平安朝以前。並無記述。在平安朝之藥經太素及康賴本草均謂牛黃苦平有小毒。</p>
<p>日本戰國時代之藥性能毒大成。謂牛黃苦平有小毒。一曰甘涼無毒。德川時代之和語本草。謂牛黃甘涼。</p>
<p>牛黃之相使相惡。奈良朝以前無論及之者。至平安朝醫心方內。始有牛黃惡龍骨、地黃、龍膽、常山、蜚蠊、牛膝、乾漆。人參為之使。得牡丹菖蒲利耳目。</p>
<p>其後戰國時代（日本）之藥性能毒大成。德川時代之和語本草。皆作同樣之記載。要其持論亦不出乎醫心方之範圍。想系牛黃輸入之際。即有此說傳自中華。至今仍沿用之。</p>

<h2>二、牛黃之用法</h2>
<p>平安朝之康賴本草曰。牛黃。勿見日月光用之。</p>
<p>醫心方之合藥料理法內牛黃。細末。加粉服之。</p>
<p>藥性能毒大成之牛黃之條。謂採取後勿見日光。百日陰乾之。又曰。用時盛乳缽內研細用之。</p>
<p>德川時代之和語本草曰。牛黃研為極細而用。故知用法。亦與中國古時所施行者相同。</p>

<h2>三、牛黃之應用</h2>
<p>牛黃雖如上所述。已於奈良朝前推古於皇之際。輸入日本。然當時應用於何病。已無記載。據今日之推測。彼時既為漢醫東漸之開始。而又以病源候論千金方等為中心。當然以千金方等所記載之用法為準繩。如驚癇寒熱。小兒百病。邪鬼狂癲等是。惟此時之牛黃。均仰供於中國之輸入。其應用尚少。至奈良朝時。方漸盛行。由下記錄。可以證之。</p>
<p>奈良東大寺正倉院御庫中收藏之藥物。及關於藥物之記錄。為日本古代藥物記錄之至寶。但奈良朝代所用之藥物記錄已失。</p>
<p>據他記錄載有天平勝寶8年（西紀756年）考謙天皇。在父皇聖武天皇77忌辰之時。賜種種寶物及60種之藥物。供於東大寺廬舍那佛。此60種之御藥。皆為當時所作為藥用者。其御供養之願文。</p>
<p>以前安置堂內供養廬舍那佛。若有緣病苦可用者。並知僧網。後聽充用。伏願服此藥者。萬病悉除。千苦皆救。諾善成就。諾惡斷卻。自非業道。長無夭折。遂使命終之後。往生花藏世界。面奉廬舍那佛。必欲證得遍法世界。然則牛黃是否亦在60種藥物之內。雖未載明。查當時之御藥目錄。及奉廬舍那佛種種藥帖。均未載有牛黃。又另一記錄即由天平勝寶4年。至文德天皇之齊衡3年。約100年之間。記載進納於正倉院之藥物及其他之雜物出入繼文內。</p>
<p>麝香一管　犀角一枚　雄黃一劑　犀角杯一口　玉杯一枚</p>
<p>天平勝寶四年四月八日</p>
<p>即天寶8年孝謙天皇供養60種御藥之前4年。已有牛黃麝香犀角雄黃之收藏於正會院矣。麝香犀角雄黃等既為當時供養之御藥。及醫療之用品。牛黃亦必於當時博同等之價值。惟其用於何病。獨無記載。想彼時既以千金方病源候論等為本。則牛黃之應用。亦必循該書等所述無疑。</p>
<p>再平安朝時代醫心方第25卷癇病方曰。廣利方。孩子驚癇不知人。迷悶嚼目方。牛黃大豆許。和蜜水服立效。</p>
<p>再同書10卷。治大腹水腫方曰。千金治大腹水腫。氣息不通。命在旦夕者方。</p>
<p>牛黃（二分）昆布（十分）　海藻（十分）　牽牛子（八分）　桂心（八分）　椒目（三兩）　葶藶（六兩）</p>
<p>上七味。別搗葶藶。熟如膏。合和丸。如梧子。飲服十丸。日再稍加。小便利為度。</p>
<p>想惠日福因等留學生所輸入之唐醫學。至奈良朝時始盛。至平安朝更廣。上記諸處方。定被當時所採用。且此數朝代內。牛黃所應用之疾病。亦略相同。</p>
<p>其後鎌倉時代。當時代表的處方書如萬安方內。亦有牛黃清心丸。牛黃萬病丸（上回報告參照）等處方。其他更記載癲病狂痙邪鬼中風毒瘡等多數處方。想在此時期。宋朝醫學介於僧侶之手。而入日本。故萬安方內之處方。實與宋朝所載者相同。牛黃且可用於中風解毒矣。</p>
<p>其後足利時代應仁之亂前後。所謂關白一條兼良之尺素往來內載蘇合丸、至寶丸、腦麝丸、沉麝丸、牛黃丸、麝香丸、菟絲子丸、阿伽陀藥並臘藥等。當世人人燧袋之底。面面小藥器中。心齋持之。以不得貯為恥辱候云云。當時寶貴牛黃。概可想見。然應用想亦與前代無異。</p>
<p>更後日本戰國時代之藥性能毒大成曰。牛黃入於肝。治筋病。安魂定魄。攘邪綏神。益肝膽又清心。除熱。利痰。治健忘。及小兒百病狂癇寒熱並男女驚狂等。再同書之附方內。又載有用牛黃治中風。小兒驚風。腹痛。夜啼。痘瘡黑陷之處方。藥性能毒大成一書。原為蒐集普通之藥品而論其藥性效能之本草。由此可想像牛黃在當時為盛用之藥品。</p>
<p>再後德川時代初期之和語本草有牛黃治小兒百病。驚癇寒熱熱盛口噤。大人狂癲痙。中風失音口噤。驚悸。小兒驚痢夜啼。邪魅。中惡。健忘。墮胎。牛黃乃定精神安魂涼熱。利痰。搜肝風。清心逐鬼良藥也。</p>
<p>同朝末期出版之觀聚方要補內亦云。牛黃涼驚丸。治小兒胞熱。小兒驚疳。牛黃人參散。治小兒驚熱。牛黃丸。治小兒百病。牛黃瀉心湯。治小兒癲疾癇狂。牛黃清心丸。治中風失音健忘心氣不足神志不定等處方。</p>
<p>明治維新以後。漢藥漸廢。牛黃遂失其價值。只有少數人。尚用以治小兒百病。熱病。大人狂癲。在民間或用為傷寒熱之特效藥。</p>
<p>以上本草可約而言之。牛黃在奈良前已傳入日本。當時僅用於痙攣性諸病及小兒百病熱病大人狂癲等。奈良平安以後。其需要更多。至日本戰國時代。受宋醫學之影響。以迄德川時代。日增月益。且可用於中風或解毒等。至明治維新以後。遂與漢醫學同歸零替。</p>

<h2>四、牛黃之藥理見解</h2>
<p>此亦為日本戰國時代以後。即金元醫方傳入之時。方有論及牛黃之藥性者。茲舉二三例如下。</p>
<p>藥性能毒大成曰。牛黃入肝經。治筋病。安魂定魄。攘鬼邪之祟。正精神。益肝膽。</p>
<p>和語本草曰。牛黃治小兒百病驚癇熱盛口噤。因小兒諸病多為胎熱毒疾。犯邪惡。乃心肝二經之病。牛黃涼熱利痰逐惡邪入肝心二經也。</p>
<p>治大人狂癲痙。此皆風火之相搏也。牛黃涼心火搜肝風也。</p>
<p>治驚悸。定魂魄。安精神。清心肝風熱也。</p>
<p>治中風失音口噤。此亦搜肝風涼心熱利痰也。</p>
<p>治健忘。利痰定魂魄精神也。</p>
<p>諸說均謂牛黃能入心肝。故能治心肝之病。如驚癇寒熱。小兒百病。中風口噤等症。與金元諸家之說。殆相一致。</p>

<h2>總括</h2>
<p>本章可總括如下</p>
<p>（一）牛黃已於奈良朝前之推古天皇時代傳入日本。</p>
<p>（二）牛黃氣味苦平甘涼。有毒無毒。人各一說。其相使相惡。亦如中國所論者相同。即人參牡丹菖蒲可使。龍骨地黃常山蜚蠊牛膝乾漆相惡。</p>
<p>（三）牛黃原為由中國傳入。故其用法。亦如當時所教。即經長期間之陰乾研末而用。</p>
<p>（四）牛黃之輸入日本。適唐醫學以病源候論千金方盛時期。故其應用亦如千金方所載者相同。如痙攣性諸病小兒百病大人狂癲熱病等症。其後牛黃在中國應用漸廣。遂亦影響及日本。故鎌倉時代。更用於治中風。健忘。虛乏。瀉痢。大小便不通。及解毒之目的。迄乎明治維新。遂與多數之漢藥。廢而不用矣。</p>
<p>（五）其藥理之見解。古雖不明。至日本戰國時代以後。受金元醫方之影響。亦謂黃乃心肝間之凝結物。必逆而治心肝之病如痙病狂癇癲病及小兒百病中風熱病等。</p>
